Հրանդ Տէօքմէճեան խղճի խայթ կը զգար հիմա եւ կը մտածէր թէ իր կինը իրաւունք ունէր,բայց իրականութեան մէջ երկուքն ալ կը սխալէին,որովհետեւ Թահսին Էֆէնտի իրեն յանձնուած տուները երբեք իրենց տէրերուն ետ պիտի չվերադարձնէր այլեւս :Ան օգտագործելով այդ դժնդակ պայմաններու մէջ գտնուող մարդոց կացութիւնը եւ անոնց իրեն հանդէպ ունեցած վստահութիւնը շահագործելով ,իր հարստութիւնը հարիւրապատիկ պիտի աւելցնէր քանի մը օրուայ մէջ:Այսպէսով պետութեան նպատակը մեծ յաջողութեանբ պիտի իրականանար,որն էր ոչ-իսլամներուն պատկանող բոլոր դրամագլուխը Իսլամներուն ձեռքը յանձնել: